Document ID: 32005R1042

32005R1042
L 172/22
SLUŽBENI LIST EUROPSKE UNIJE
29.06.2005.
UREDBA KOMISIJE (EZ) br. 1042/2005
od 29. lipnja 2005.
o izmjeni Uredbe (EZ) br. 2869/95 o pristojbama koje se plaćaju Uredu za usklađivanje na unutarnjem tržištu (žigovi i dizajni)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 40/94 od 20. prosinca 1993. o žigu Zajednice (1), a posebno njezin članak 139.,
budući da:
(1)
Sukladno Uredbi (EZ) br. 40/94, kako je provedena Uredbom Komisije (EZ) br. 2868/95 od 13. prosinca 1995. o provedbi Uredbe Vijeća (EZ) br. 40/94 o žigu Zajednice (2), potrebno je odrediti dodatne pristojbe u vezi s izvješćima o pretraživanju, podjelom prijave žiga ili registracije i nastavkom postupka. Potrebno je odrediti iznose tih novih pristojbi.
(2)
Sustav pretraživanja postaje neobavezan od 10. ožujka 2008. u skladu s člankom 2. stavkom 2. Uredbe Vijeća (EZ) br. 422/2004. Od tog datuma potrebno je primjenjivati dodatne pristojbe za nacionalna izvješća o pretraživanju.
(3)
Uredbu Komisije (EZ) br. 2869/95 (3) treba stoga na odgovarajući način izmijeniti.
(4)
Mjere predviđene u ovoj Uredbi u skladu su s mišljenjem Odbora za pristojbe, provedbena pravila i postupke Odbora za žalbe Ureda za usklađivanje na unutarnjem tržištu (žigovi i dizajni),
DONIJELA JE OVU UREDBU:
Članak 1.
Uredba (EZ) br. 2869/95 mijenja se kako slijedi:
1.
Tablica u članku 2. mijenja se kako slijedi:
(a)
dodaje se sljedeća točka 1.a:
„1.a
Pristojba za pretraživanje
(a)
za prijavu žiga Zajednice (članak 39. stavak 2., pravilo 4. točka (c)
(b)
za međunarodnu registraciju u kojoj je imenovana Europska zajednica (članak 39. stavak 2. i članak 150. stavak 2., pravilo 10. stavak 2.
Iznos od 12 EUR, pomnožen s brojem središnjih ureda za industrijsko vlasništvo iz stavka 2. članka 39. Uredbe; navedeni iznos i sve daljnje izmjene Ured objavljuje u Službenom listu Ureda.”;
(b)
briše se točka 6.;
(c)
u točki 13. riječi „Pristojba za svaki razred proizvoda i usluga koji prelazi tri za pojedinačni žig” zamjenjuju se riječima „Pristojba za produljenje za svaki razred proizvoda i usluga koji prelazi tri za pojedinačni žig”;
(d)
u točki 15. riječi „Pristojba za svaki razred proizvoda i usluga koji prelazi tri za zajednički žig” zamjenjuju se riječima „Pristojba za produljenje za svaki razred proizvoda i usluga koji prelazi tri za zajednički žig”;
(e)
u točki 19. riječi „Pristojba za povrat u prijašnje stanje” zamjenjuju se riječima „Pristojba za zahtjev za povrat u prijašnje stanje”;
(f)
u točki 20. riječi „Pristojba za pretvaranje” zamjenjuju se riječima „Pristojba za zahtjev za pretvaranje”;
(g)
točke 21. i 22. zamjenjuju se sljedećim:
„21.
Pristojba za nastavak postupka (članak 78.a stavak 1.)
400
22.
Pristojba za izjavu o dodjeli žiga Zajednice (članak 48.a stavak 4.) ili prijava za žig Zajednice (članak 44.a stavak 4.)):
250”;
(h)
uvodna rečenica u točki 23. mijenja se i glasi: „Pristojba za zahtjev za unos u registar licencije ili drugog prava u vezi s registriranim žigom Zajednice (članak 157. stavak 2. točka 5. pravilo 33. stavak 1.) ili prijave za žig Zajednice (članak 157. stavak 2. točka 6. pravilo 33. stavak 4.):”;
(i)
u točki 29. briše se sljedeći redak:
„plus po stranici, ako se radi više od 10 stranica
1”.
2.
U članku 13. stavak 3. zamjenjuje se sljedećim:
„3. Povrat se obavlja nakon što je izdana obavijest Međunarodnom uredu u skladu s pravilom 113. stavkom 2. točkama (b) i (c) ili pravilom 115. stavkom 5. točkama (b) i (c) i stavkom 6. Uredbe (EZ) br. 2868/95.”
Članak 2.
1. Ova Uredba stupa na snagu dvadesetog dana od dana objave u Službenom listu Europske unije.
2. Članak 1. stavak 1. točka (a) primjenjuje se od 10. ožujka 2008.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. lipnja 2005.

Labels: 7
2
15